da da da da nb da nb hu en da en da da da da en nl da da en en nl sv en da da da en en nl en en en de en nl en nl nl da en da en nn nl nb nb nl de en da en da en en da hu en en da da fr da da en en da es da da da da da da da da da da nl da da da da da sv da en da da da da da da da da da da da es es es da en da en da da en da da ro da da da en da nn da fi en sv da en da da da da en en en da da en en da lt en en en en en en en en en da en sv da da da en
Supernatural: Verdensopbygning – Spil og spilopper
en blog om at være nørd
Te Shadow Man [Toronto By Night 2] januar 7, 2019
De 2 Borge [Oprør i Mutiara Gondok 12] december 9, 2018
One fateful night [Toronto By Night 1] oktober 20, 2018
Stormen før stormen [Oprør i Mutiara Gondok 11] oktober 18, 2018
Session 0 [Toronto by Night] oktober 16, 2018
Leder du efter noget bestemt?
Jeg er også på Instagram
No Instagram images were found.
Like ‘Spil og Spilopper’ på Facebook
Like ‘Spil og Spilopper’ på Facebook
Så blev første møde med den nye rollespilsgruppe en ting, og vi har fået skabt en hel masse verden til vores Supernatural-kampagne, vi skal køre i FATE Core. Det blev til en god verdensopbygning, der samtidig havde portion overraskelser for mig som spilleder…blandt andet et hovedelement, jeg ikke helt ved, hvad jeg skal synes om.
Der brygges og gæres
Vores første snak gik lidt på den overordnede setting for vores kampagne. I FATE er noget af det første, man gør, at bygge sin verden op sammen – både med en generel snak om spillets rammer, men også med at gå mere i dybden og se på vigtige steder eller personer i denne verden.
Pigerne havde umiddelbart mest lyst til at det skulle foregå i Danmark, og efter lidt snak frem og tilbage nåede vi frem til, at de gerne ville spille ansatte af regeringen. Vi havde kort tid forinden snakket om “Overformynderiet”, en bygning nær Kongens Nytorv i København som står og ser skummel ud, og som ingen af os vidste hvad gjorde. Derfor tog den ene tanke hurtigt den anden, og Overformynderiet er nu en styrelse, der tager sig af kampen mod det overnaturlige i Danmark.
Overformynderiet, som bygningen ser ud i Københavns gader.
Når de overordnede rammer er på plads, skal man se på nogle problemer, der er i verden. Der findes to typer af disse overordnede problemer: Dem, der problemer her og nu – og dem, der lurer rundt om hjørnet. Det er disse problemer, der nemt kommer til at farve kampagnens første mange “eventyr” (i mangel af bedre ord). I vores verden er vores issues:
Der er begyndt at dukke gamle
hekseopskrifter op i danskernes
jagt på mikrobryg og opskrifter
til den Nye Noriske madkultur.
hændelser stiger & stiger
Hvorfor gør den det?
I vores snak om hvordan København foregår, nåede vi også frem til nogle forskellige steder og personer, der er vigtige for vores fortælling.
Vi har naturligvis Overformynderiet, som er en styrelse under Kontrolministeriet. Officielt varetager Overformynderiet opgaven med at varetage umyndiges og borteblevenes formuer, men i virkeligheden er det her, Danmarks kamp mod det overnaturlige finder sted. Bygningen er lavet af Grønlandsk magisk marmor, som er importeret hertil grundet den høje mængde af salt i stenene. Den er derfor godt beskyttet mod det overnaturlige.
I Overformynderiet har vi Isak, som er karakterernes umiddelbare leder og primære kontaktpeson. Han er en slidt mand, som har et ry for at være hård, men bestemt. Han mistede for mange år siden et af sine ben på en mission for Overformynderiet, og er derfor i dag placeret bag et skrivebord i Overformynderiet. Isak har boet i Danmark siden han kom hertil i en meget ung alder. Han er ikke typen, der deler ud af sit privatliv på arbejdspladsen, og er ikke typen, der går med ned på den lokale og drikker en øl efter arbejde.
Den øverste leder af Overformynderiet er Hr. Jørgensen, som er chefen for det hele. Hr. Jørgensen er karrieremenneske indenfor Overformynderiet, og har basalt været i styrelsen hele sit liv. Nu snyder jeg lidt, og tager noget med fra karakterskabelsen, hvor vi lærte at Hr. Jørgensen og hans kone aldrig har kunnet få børn selv, og at han derfor har adopteret Scarlet Jørgensen (som er Cecilies karakter).
Nu er det ikke kun i Overformynderiet, spillet kommer til at foregå. Vi fik også defineret at Rockerne i Hvidovre er der, man går hen, når der ikke er tid til at udfylde formularer og vente på sagsbehandlingen, når Agenterne har brug for en kniv af sølv eller tilsvarende. Rockerne kan skaffe lidt af hvert, ser du.
Til sidst har vi Fristaden Christiania, som i vores udgave af København bogstavelig talt er et fristed for alle. Her kan man altså komme ud for lidt af hvert, og på samme måde møde lidt af hvert. Hvis du afholder dig fra vold og stoffer, og ikke har våben på dig, er du altid velkommen her.
Christiania – et fristed for alle
Ude på Fristaden bor personen kun kendt som “Charlie” – en mystisk handlende, som sælger de ting, der lige er den tand mærkeligere end det, Rockerne i Hvidovre kan skaffe. “Charlies” livsfilosofi er noget for noget, og så længe Overformynderiet kigger den anden vej, er han villig til at handle med dem.
Det var rigtig meget verdensopbygning, og det meste af tirsdagens møde gik også med det. Næste gang vil jeg se mere på karakterskabelsen vi gennemgik, og komme med en snak om hvorfor jeg synes at denne kollaborative del af FATE er så fantastisk, som jeg nu engang synes den er…
Synes godt om dette:
Bare en glad nørd Vis alle indlæg fra brichs
Udgivet i april 25, 2015april 25, 2015Forfatter brichsKategorier Rollespil, Supernatural-kampagne
One thought on “Supernatural: Verdensopbygning”
Pingback: Supernatural: Karakterskabelse | Spil og spilopper
Skriv et svar Annuller svar
Skriv din kommentar her...
Udfyld dine oplysninger nedenfor eller klik på et ikon for at logge ind:
E-mail (påkrævet) (Adresse vises aldrig offentligt)
Du kommenterer med din WordPress.com konto. ( Log Out /  Skift )
Du kommenterer med din Twitter konto. ( Log Out /  Skift )
Du kommenterer med din Facebook konto. ( Log Out /  Skift )
Giv mig besked om nye kommentarer via e-mail.
Giv mig besked om nye indlæg via e-mail.
Forrige Forrige indlæg: Supernatural rollespil – Tanker før første spilgang
Næste Næste indlæg: Supernatural: Karakterskabelse
Skab en gratis hjemmeside eller blog på WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Slut dig til de 280, der følger denne blog
Already have a WordPress.com account? Log in now.